text: Seer fotograferede nysgerrige sæler:  Alle bør opleve Vadehavet en vindstille og lun dag
  12 august 2017 kl. 06.58
  Lørdag byder på en del regn, der kommer i løbet af formiddagen, men heldigvis er det ikke hver dag det øser ned. I sidste uge var TV SYDs seer, Torben Hestehave på sejltur i Vadehavet en dejlig tør og vindstille tirsdag, og fandt omkring 150 sæler, der slappede af på en sandbanke mellem Mandø og Fanø. 
  En front med regn efterfulgt af byger skal passere Danmark, og også Syd- og Sønderjylland vil blive ramt i løbet af formiddagen.
  Det er en koldfront, der skal passere hele landet.
  Torben Hestehave, Ribe: "Der var 20 grader, så en fantastisk dag på Vadehavet, jeg mener bør opleves af alle naturelskere."
  I tirsdags var Torben Hestehave på sejltur fra Kammerslusen ved Ribe og ud i Nationalpark Vadehavet, og på en sandbanke 'Knuderne' ude i havet mellem Mandø og Fanø, så han en flok sæler, som han tog disse skønne billeder af.
  - Jeg så alle disse glade og nysgerrige sæler, - flokken talte vel 150 stykker, der lå og drev den af på sandbanken. De var utroligt tillidsfulde og kom helt hen til båden, skriver Torben Hestehave til TV SYD. 
  Tirsdag var det vejrmæssigt stille og letskyet og ingen regn. 
  - Der var 20 grader, så en fantastisk dag på Vadehavet, jeg mener bør opleves af alle naturelskere, siger Torben Hestehave.
  